CELEX: C2006/331/100
Language: el
Date: 2006-12-30 00:00:00
Title: Υπόθεση F-17/05: Απόφαση του Δικαστηρίου Δημόσιας Διοίκησης της 13ης Δεκεμβρίου 2006 — José Antonio de Brito Sequeira Carvalho κατά Επιτροπής (Υπάλληλοι — Αναρρωτική άδεια — Αυτεπάγγελτη χορήγηση αναρρωτικής άδειας)

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 331/45
            
         Απόφαση του Δικαστηρίου Δημόσιας Διοίκησης της 13ης Δεκεμβρίου 2006 — José Antonio de Brito Sequeira Carvalho κατά Επιτροπής
   (Υπόθεση F-17/05) (1)
   
   (Υπάλληλοι - Αναρρωτική άδεια - Αυτεπάγγελτη χορήγηση αναρρωτικής άδειας)
   (2006/C 331/100)
   Γλώσσα διαδικασίας: η γαλλική
   Διάδικοι
   
      Προσφεύγων-ενάγων: José Antonio de Brito Sequeira Carvalho (Βρυξέλλες, Βέλγιο) (εκπρόσωποι: αρχικώς K.H Hagenaar, κατόπιν O. Martins και Μ. Boury, avocats)
   
      Καθής-εναγόμενη: Επιτροπή των Ευρωπαϊκών Κοινοτήτων (εκπρόσωποι: αρχικώς J. Currall, κατόπιν D. Martin, επικουρούμενοι από τον C. Falmagne, avocat)
   Αντικείμενο της υποθέσεως
   Αφενός, να αναγνωριστεί το ανυπόστατο της αποφάσεως της Επιτροπής, περί αυτεπάγγελτης χορηγήσεως αναρρωτικής άδειας στον προσφεύγοντα-ενάγοντα και να διαταχθεί η παύση των ενεργειών από τις οποίες ο προσφεύγων-ενάγων ισχυρίζεται ότι θίγεται, καθώς και, αφετέρου, αγωγή αποζημιώσεως
   Διατακτικό της αποφάσεως
   Το Δικαστήριο Δημόσιας Διοίκησης αποφασίζει:
   
               1.
            
            
               Ακυρώνει την απόφαση της Επιτροπής των Ευρωπαϊκών Κοινοτήτων της 13ης Ιουλίου 2004 με την οποία απαγορεύεται στον José de Brito Sequeira Carvalho η πρόσβαση στα κτίρια της Επιτροπής.
            
         
               2.
            
            
               Ακυρώνει τις αποφάσεις της Επιτροπής των Ευρωπαϊκών Κοινοτήτων της 22ας Σεπτεμβρίου 2004, περί παρατάσεως κατά έξι μήνες της αναρρωτικής άδειας που χορηγήθηκε αυτεπαγγέλτως στον José de Brito Sequeira Carvalho, και των μεταγενέστερων αποφάσεων περί παρατάσεως της αναρρωτικής άδειας.
            
         
               3.
            
            
               Απορρίπτει την προσφυγή-αγωγή κατά τα λοιπά αιτήματα.
            
         
               4.
            
            
               Η Επιτροπή των Ευρωπαϊκών Κοινοτήτων φέρει τα δικαστικά έξοδά της, καθώς και τα δικαστικά έξοδα του προσφεύγοντος-ενάγοντος.
            
         
      (1)  ΕE C 155 της 25.6.2005 (υπόθεση αρχικώς καταχωρισθείσα στο πρωτόκολλο του Πρωτοδικείου των Ευρωπαϊκών Κοινοτήτων με τον αριθμό T-145/05 και μεταφέρθηκε στο Δικαστήριο Δημόσιας Διοίκηση της Ευρωπαϊκής Ένωσης με διάταξη της 15.12.2005.